Filabussu

Lu  filabussu è nu menzu di trasportu a muturi alèttricu ca servi pi traspurtari principarmenti pirsuni e li bagagghi d'iddi (la palora assimigghia a l'àutra, autubussu,  pirchì si tratta di nu menzu ca è diversu dû filabussu sulu ppi la parti dô muturi ca funziona a currenti cuntìnua, mmeci ca a binzina o nafta).
La currenti veni pigghiata cu dui stanghi muntati supra lu tettu e ca strìsciunu sutta a dù fila alèttrichi pusizziunati nta l'ària longu longu lu pircorsu stratali. Lu vantàggiu dê filabussi è chiddu ca non inquìnunu l'ambienti  e l'ària e, sparti, sunnu cchiù ecunòmichi. L'ùnicu prubbrema è ca si ponnu mòviri sulu ntô pircorsu stabbilitu. Oi stannu nascennu lìnii di filabussi muderni comu lu Civis di Bulogna ca pàrunu trammi veri e pròprii e ponnu traspurtari cintinara di pirsuni.

Argumenti currilati
 Filabussi di Catania

Catigurìa:Mminzioni umani
Catigurìa:Ticnoluggìa
Catigurìa:Ncignirìa